hy en hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy ms hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy de en sv fr de de fr fr fr sv hy hy hbs_lat de de en en en en fr fr fr bg de de en en en en fr fr fr ka de de en en en en fr fr fr es de zh bn hy hy hy hy
Միավորված նախագծերը` հեղինակային կրթական ծրագրի ձեռքբերում
Հեղինակային կրթական ծրագրով ձեռքբերում կամ դրան ուղղված քայլ եմ համարում այս ամիս իրականացրած երկու նախագիծ`
Նախագծերը միավորել են տարբեր սովորողների, գործընկերային են, հեղինակային ծրագիր են ներկայացնում՝ հրապարակված արդյունք են ունեցել:
Կարծում եմ` նախագծերի ​արդյունավետությունը պայմանավորված էր նաև աշխատանքի ճիշտ բաժանումով: Ամեն մեկն ուներ և անում էր իր գործը: Անչափ կարևոր էր Լուսինե Սարգսյանի` որպես կազմակերպչի ունեցած դերակատարումը:
«Ուսումնական Արագածոտն. «Կարդում ենք Տերյան, Թումանյան, Չարենց» նախագիծն աննախադեպ էր մի քանի առումներով`
նախագծի իրականացման վայրերը տարբեր են եղել.
տարբեր են եղել ընթերցվելիք հեղինակները` Տերյան, Թումանյան, Չարենց.
ներկայացվել են տարբեր ծեսեր (Բարեկենդան, Տրնդեզ) և ծիսական տարբեր պարերգեր.
տարբեր աշխատանքային խմբեր են մասնակցել.
համտեղվել-միավորվել են տարբեր նախագծեր. նախագծի ընթացքն ուղեկցվել է գործընկերային փոխադարձ այցելություններով։
Նախապատրաստական աշխատանքները միաժամանակ ընթացել են Երևանում` մեր Ավագ դպրոցում և, ըստ նախապես պայմանավորվածության, Աշտարակի որևէ դպրոցում: Ընդ որում, ամեն անգամ փոխվել են և՛ Ավագ դպրոցի նախագծային խմբերը, և՛ Աշտարակինը: Ամեն անգամ նախապես ընտրվել է մեկ հեղինակ և ազգային մեկ ծես: Նախապատրաստական փուլից հետո հանդիպել ենք, ներկայացել ենք և ներկայացրել, միասին քայլել ենք, արտասանել ենք, երգել ու պարել ենք:
«Արևելքի օրեր» նախագիծն  իր սկզբանե բազմաշերտ էր և իրականացվել է մի քանի ուղղություններով`
արևելյան գրականության ընթերցումներ. Արևելյան պոեզիա, Օրհան Վելի
արևելյան գրականության նմուշների թարգմանություն. Նազիմ Հիքմեթ Ռան, Օլխան Վերի, Բեժան Մատուռ.
տեղեկատվական անիմացիոն ֆիլմերի թարգմություն. Իրան, Թուրքիա,  Վրաստան.
արևելյան ֆիլմերի դիտում-ներկայացում. իրանական, թուրքական, վրացական.
արևելյան երաժշտական խմբերի մասին նյութերի թարգմանություն. Mor ve Ötesi, O-Hum, Mgzabrebi.
արևելյան արդի գրականության՝ կարդացած գրքերի մասին ուսումնասիրություն. Էլիֆ Շաֆակ, Զոյա Փիրզադ։
Նախագիծն իրականություն է դարձել երկարաժամկետ նախագծերի միավորման արդյունքում`
«Մանչուկ TV» թարգմանական տեսաբլոգ
միավորված նախագծերն աշխատանքը գրավիչ են դարձնում.
միավորված նախագծերը թարմություն ու նոր շունչ են հաղորդում երկարաժամկետ նախագծերին` ապահովելով երկարաժամկետ նախագծերի շարունակականությունը և զարգացումը.
միավորված նախագծերը ինքնակրթության և հետաքրքրությունների նոր` ընդարձակ դաշտ են բացում.
միավորված նախագծերը նախասիրությունների զարգացման հարթակ են դառնում.
միավորում են մեծ թվով սովորողների, դասավանդողների և համագործակցային են։
Որպես մայրենիի ուսուցիչ, բնականաբար, նախագծերի իրականացման ընթացքում կարևորում եմ ընթերցանությունը: Մի դեպքում ընթերցանությունը կարող է դասարանում կամ գրադարանում հնչել, մյուս դեպքում` դպրոցի ներքին բակերից մեկում կամ բնության գրկում: Մի դեպքում սովորողը կարող է կարդալ մենակ, մյուս դեպքում՝ խմբով: Մի դեպքում կարող է բերանացի ասել, մյուս դեպքում` լուռ կամ ձայնով ընթերցել: Հաճախ ռադիոնյութերից և տեսանյութերից հնչող խոսքի որակը բավարար չի լինում: Երբեմն չի բավարարում նաև տեխնիկական որակը: Բայց քանի որ բոլոր դեպքերում նպատակը մեկն է` կարդալն ու գրքին կապվելը, ոչ թե բեմական խոսք ներկայացնելը, այդ պատճառով նպատակահարմար ենք գտնում կատարված աշխատանքը հանրայնացնել: Մանավանդ որ, դա «լավ» նյութ է դառնում՝ հետագայում նկատված թերություններից խուսափելու համար:
Եվ վերջում` նախագիծ ասվածը անփոփոխ չէ և չպետք է լինի: Այն, ինչպես ինքը` մարդը, անընդհատ վերափոխվելու և զարգանալու խնդիր ունի, հակառակ դեպքում կդեգրադացվի: Բայց ծայրահեղության էլ չպիտի հասնենք` անելով միայն այն, ինչ նախագծում գրված է:
Նախագիծը, իմ համոզմամբ, նախահաշվարկ չէ և չի էլ կարող լինել, որովհետև, ի տարբերություն, չոր հաշիվների ու հաշվարկների, մենք գործ ունենք Մարդու` երեխայի, դեռահասի հետ: Գործ ունենք նրանց նախասիրությունների, հետաքրքրությունների, բնավորության առանձնահատկությունների հետ, որոնք հաճախ կարող են ուսուցչի նախապես «գծած» նախագիծը «շեղել» և տանել իրենց նախընտրած ուղղությամբ: Եվ դա, ինչ խոսք, լավ է: